Rescat – Creu Roja Cambrils\nEl rescat de persones amb drons\nEl projecte “5G Rescat de persones amb drons” ha estat desenvolupat per la Creu Roja en col·laboració amb diferents empreses tecnològiques. L’objectiu principal és millorar l’operativa de rescat de persones a través de l’aplicació de les noves tecnologies. Per aconseguir-ho, s’ha combinat la tecnologia 5G i la utilització de dispositius UAVs (Unmaned Aerial Vehicles), molt més coneguts com a drons, oi que sí? El resultat d’aquesta combinació és l’emissió de vídeo en temps real i en alta definició i, en conseqüència, la millora de la comunicació amb el centre de comandament i control i entre els diferents equips de batuda. De fet, aquesta tecnologia afavorirà que, a partir d’ara, sigui més fàcil compartir les dades obtingudes de la recerca i que aquestes dades siguin gestionades de manera molt més efectiva, integrada i coordinada.\nlligue 28 Juny 2021\nEtiquetes drons, Rescat, Tecnologia


Els EUA permetran l’entrada de viatgers internacionals vacunats des de novembre\n20/09/2021 a les 19:41\nEls EUA permetran l'entrada de viatgers internacionals vacunats des de novembre\n© Vista de passatgers arribant a l'aeroport de San Francisco, en una fotografia d'arxiu\nEl Govern dels Estats Units va anunciar aquest dilluns que permetrà a partir de començaments de novembre l’entrada al país dels viatgers internacionals, inclosos els de la Unió Europea (UE), el Regne Unit, la Xina i el Brasil, que estiguin vacunats amb l’esquema complet.\nEls viatgers han de mostrar prova de vacunació i un test negatiu realitzat tres dies abans del viatge, va indicar Jeff Zients, cap de l’equip de resposta contra la covid-19 de la Casa Blanca en conferència de premsa virtual.\n"Aquest nou sistema de viatge internacional segueix les recomanacions de la ciència, per mantenir els vols aeris internacionals als EUA segurs, en requerir els estrangers estar completament vacunats per volar als Estats Units i implementa addicionals i estrictes protocols de seguretat", va remarcar Zients.\nAquestes restriccions de viatge, aplicades inicialment per l’expresident Donald Trump (2017-2021), estaven en vigor des de l’inici de la pandèmia el 2020 i havien estat mantingudes per l’actual mandatari, Joe Biden, qui va arribar a la Casa Blanca el gener d’aquest any.\nEls viatgers internacionals completament vacunats no hauran de complir quarantena una vegada arriben a territori nord-americà, però sí que hauran de facilitar dades de contacte per facilitar el rastreig en cas de contagi.\nZients va subratllar, no obstant, que per als nord-americans no vacunats hauran de presentar un test negatiu un dia abans de la seua sortida, i de tornar a sotmetre’s a la prova una vegada als Estats Units.\nLes prolongades restriccions de viatge del Govern nord-americà havien estat especialment criticades pels socis europeus, on el percentatge de vacunació és bastant més gran que l’existent als Estats Units.


5 coses que has de saber de Bizum - Regió7\n5 coses que has de saber de Bizum\nClaus per entendre com funciona aquest servei de pagaments de mòbil a mòbil que s'ha popularitzat durant la pandèmia\n03·09·20 | 17:57\nT'expliquem què és Bizum i per què està tenint tant èxit | IMATGE PROMOCIONAL\nEl confinament ha obert les portes de bat a bat a la tecnologia en tots els àmbits de la nostra vida. I sí, com diu el tòpic, ha vingut per quedar-se. Des del teletreball fins a les reserves telemàtiques per anar a la piscina. Per no parlar de les compres 'online' i els pagaments amb targeta i amb mòbil (Caixabank, per exemple, ha augmentat en el primer semestre un 57,6% el nombre de clients que utilitza el mòbil per pagar).\nS'ha arribat a un punt en què ja s'està començant a debatre si els bitllets i les monedes són necessaris. De fet, l'associació Retailcat, que representa 40.000 comerços catalans, es queixa que estan tenint «greus problemes a l'hora d'ingressar les recaptacions en efectiu dels seus establiments».\nSens dubte, aplicacions com Bizum no fan més que avivar el debat i accelerar el final dels diners físics. Més còmode, més ràpid, més segur..., i gratuït. Per això el seu èxit ha sigut espectacular durant la pandèmia, tot i que mesos abans del coronavirus ja estava tenint una molt bona acceptació. A principis d'agost va arribar als 10 milions d'usuaris, i és més que probable que superi els 12 a final d'aquest 2020, després de quatre anys en funcionament, en què ha mogut 8.000 milions d'euros.\n1. Què és Bizum?\nEs tracta d'una eina per moure diners entre particulars a través del mòbil, utilitzant només els números de telèfon perquè els comptes bancaris dels clients (no importa que siguin d'entitats diferents) es vinculen a través del número de mòbil. D'aquesta manera no és necessari conèixer cap codi IBAN, només amb el contacte de l'agenda o el número de telèfon i una clau de quatre dígits per validar l'operació n'hi ha prou. El seu ús és gratuït.\nPer exemple, es pot utilitzar quan un grup d'amics va a un restaurant i comparteixen la despesa de l'àpat, fan un regal conjunt d'aniversari, comparteixen una plataforma d'entreteniment 'online' tipus Netflix... La mitjana és de 50 euros per transacció, i es poden fer transferències d'entre 50 cèntims i 1.000 euros a un màxim de 30 destinataris alhora. Tarda 5 segons a passar de compte a compte.\nTambé, des del tercer trimestre del 2019 es pot utilitzar per pagar en comerços 'online' (pròximament, de manera física). Actualment, en uns 4.200 establiments (uns 5.000 quan acabi aquest any, segons les mateixes previsions de Bizum), des d'empreses grans fins a restaurants petits. També permet fer donacions a unes 1.700 oenagés.\n3. Quins bancs són compatibles?\nBizum va néixer com una iniciativa de diversos bancs espanyols, com CaixaBank, BBVA, Santander, Sabadell i Bankia, entre d'altres, que es van associar per avançar-se a la més que previsible entrada d'altres operadors com ara 'fintech' i tecnològiques àvids de menjar-se una bona porció del pastís del mercat de pagament per mòbil. Aquest mes de juliol, ING, que tenia la seva pròpia plataforma, anomenada Twyp, ha sigut un dels últims a incorporar-se a la plataforma, integrada ara per 26 bancs. Gairebé tots.\nA més dels esmentats, també formen part de Bizum Kutxabank, Caixa Rural, Unicaja, Ibercaja, Cajamar, Abanca, Bankinter, Liberbank, Laboral Kutxa, Evo, Mediolanum, Eurocaixa rural, Caixa d'Enginyers, Cajalmendralejo, Arquiabanca, Bankoa, Cajasur, Deutsche Bank, Imagin Bank i Openbank.\n4. Com es descarrega l''app' de Bizum?\nNo hi ha una aplicació anomenada Bizum, sinó moltes aplicacions, les dels bancs compatibles amb Bizum: SabadellWallet, ImaginPay, Db Pay, Yopago... A través de la web de cada entitat es té accés a la seva 'app', que permet el pagament/cobrament per Bizum. Tota són compatibles per a iOs i Android; és a dir, amb qualsevol mòbil es poden fer aquestes transferències.\n5. Quines limitacions té?\nUn número de telèfon només pot associar-se a un compte bancari, però un compte bancari pot associar-se a dos números de telèfon. No és compatible amb comptes bancaris estrangers, tot i que si un número de mòbil de fora d'Espanya està associat a un compte nacional sí que pot utilitzar Bizum.\nA més, es necessita que tant qui envia els diners com qui el rep estiguin donats d'alta de Bizum. Si el que cobrarà no té l''app', rep un missatge perquè es doni d'alta abans de dos dies perquè pugui rebre els diners; si no ho fa, no els rebrà. I si rep el missatge per pagar, té set dies per registrar-se i poder enviar els diners.\nNo permet un ús professional (els autònoms no la poden utilitzar) i l'import d'operacions rebudes per client en un dia és de 2.000 euros. El nombre d'operacions rebudes per un client en un mes, 150, igual que el nombre d'operacions emeses.


ofertes de treball Treballar a l'estranger cooperació treball universitat europa L'Hospitalet de Llobregat participar estudiants educació estiu Idiomes ofertes de treball a l'estranger cursos feina habitatge pràctiques recerca ajuts Badalona art Santa Coloma de Gramenet beques Voluntariat a l'estranger trobar feina solidaritat premis voluntariat cultura estranger pràctiques a l'estranger formació concurs formació ocupacional emprenedoria casal mobilitat europea tallers lloguer Estudiar a l'estranger\nTemàtica activitat del calendari: Voluntariat, cooperació, esport, estranger, solidaritat\nTags: Esport, Voluntariat a l'estranger, cooperació, solidaritat\n- Formació tècnica del personal local.\n- Organització i planificació esportiva del centre.\n- Llicenciats en Ciències de l'Activitat Física i l'Esport, formats en Educació Física Adaptada i Educació Especial.\n- Experiència i formació especifica en l'entrenament i docència amb nens amb discapacitats psíquiques i sensorials (auditives i visuals).\n- Nivell alt d'anglès parlat i escrit.\n- Disponibilitat: un mínim de 3 mesos.\n- Formació com a entrenador de tennis. Recomanable disposar de titulació.\n- Experiència en la gestió i coordinació d'entrenadors/entrenadores o monitors/monitoras de tennis.\n- La setmana laboral a l'Índia és de dilluns a dissabte.\n- L'horari de treball s'adapta a les necessitats de l'organització.\n- Els menjars es realitzen en la cantina de la Fundació.\n- La Fundació facilita allotjament prop del poblat seu de les activitats.\n- El treball és voluntari, sense remuneració econòmica.\nSi estàs interessat/a a ser voluntari/a de la Fundació Vicente Ferrer en el terreny, i estàs d'acord amb les característiques de la tasca a realitzar, per favor envia el teu currículum en anglès a través d'aquest formulari (amb una fotografia recent, acompanyat d'una carta explicant la teva motivació, i especificant la data en la qual t'interessa viatjar i la teva disponibilitat).\nEtiquetes: cooperació, Esport, solidaritat, Voluntariat a l'estranger


Publicat el 16 de gener de 2022 per Guillem Pont\nSabut és que les lleguminoses regeneren la terra. La ciència i el saber tradicional, en aquest cas, van a la par. Ho sabien els vell pagesos quan feien rotació de cultius (faves-blat-ordi-civada-ermàs-faves…). i ho saben ara, quan fa poc s’evidencià que la mescla de civada i veça és la pastura més sostenible i el sembrat que més augmente la captació de carboni.\nLa lectura és, tal vegada, la millor lleguminosa pert regenerar el pensar.\nEns afecta a tots, a vegades ens manca la humilitat per reconèixer que podriem pensar d’una altra manera. Una idea amb poques paraules\nAquest article s'ha catalogat com a Ciència, Cultura i s'ha etiquetat amb Reflexionari per Guillem Pont. Afegeix a les adreces d'interès l'enllaç.


Netflix supera les expectatives dels inversors i es dispara a borsa\nLa plataforma de continguts audiovisuals va guanyar 51,4 milions de dòlars el tercer trimestre\nARA Barcelona 18/10/2016 09:01\n651x366 Netflix haurà d'oferir més pel·lícules i sèries europees/ ETHAN MILLER / GETTY IMAGES Netflix haurà d'oferir més pel·lícules i sèries europees/ ETHAN MILLER / GETTY IMAGES\nLes noves estrenes han esvaït els dubtes que els inversors tenien sobre el creixement de Netflix. La plataforma de continguts audiovisuals ha disparat un 20% la seva cotització després de superar les seves pròpies expectatives de captació d'usuaris. A finals de setembre la impulsora de 'House of Cards' tenia 86,7 milions de subscriptors, 3,2 milions més que l'any anterior i un creixement superior al de 2,1 milions que tenia previst. En trimestres previs, Netflix havia crescut menys del que els inversors esperaven.\nAquests bons resultats arriben poc després de l'estrena de nous continguts originals com 'Stranger things'. El tercer trimestre d'aquest any Netflix va guanyar 51,4 milions de dòlars, un 75% més que el mateix període de fa un any. A banda, els ingressos de la companyia van arribar als 2.290 milions de dòlars, dels quals 850 procedeixen de mercat internacional.\nNetflix va néixer com una empresa de lloguer de DVD, però es va reconvertir a la distribució de continguts audiovisuals per internet, tot i que encara conserva part d'aquest negoci. Amb aquesta estratègia, Netflix no para d'expandir-se arreu del món. A Espanya va arribar ara fa gairebé un any, el 20 d'octubre del 2015. Un dels pocs països on encara no està disponible és a la Xina, on Netflix preveu llicenciar continguts per a proveïdors 'online' locals en comptes d'oferir la seva pròpia plataforma. Allà aquesta companyia topa amb restriccions polítiques locals i amb Alibaba com a principal rival.\nNo sabem qui guanyarà, però sí qui perdrà


Conveni per dinamitzar els polígons industrials del Maresme | Ràdio Palafolls\nHome Economia Conveni per dinamitzar els polígons industrials del Maresme\nMarc Ferri , març 30, 2015\t / 1055 0\nLa setmana passada es va signar un conveni de col·laboració entre ajuntaments, entitats veïnals i associacions empresarials per tirar endavant el projecte Polígons d’Activitat Econòmica del Maresme amb l’objectiu de dinamitzar-los i així aconseguir atraure inversió a la comarca.\nFins a 12 ajuntaments, entre ells el de Pineda, Tordera i Sta Susanna, el Consell Comarcal i tres entitats han promogut aquesta signatura que vol buscar, plegats, solucions per dinamitzar l’economia del Maresme.\nLa signatura, que s’ha formalitzat a Llavaneres ha comptat amb l’assistència de la gran majoria d’alcaldes i alcaldesses que donen suport a la iniciativa. També hi han assistit regidors i tècnics dels diferents consistoris, així com representants de la resta d’entitats signants.\nTots ells s’han felicitat per la iniciativa i s’han mostrat il·lusionats en tirar endavant aquest projecte. Asseguren que els polígons són el factor clau per al desenvolupament econòmic, i coincideixen a apostar per la indústria com a camí per sortir de la crisi.\nÉs per això que consideren necessari unir esforços per unificar i impulsar una estratègia comuna de comarca.\nAquesta iniciativa neix d’un primer acord de l’any 2012 entre l´Ajuntament de Sant Andreu de Llavaneres i la Federació d’Associacions i Gremis empresaris del Maresme, al qual s´hi van afegir els ajuntaments de Canet i Pineda, i a poc a poc també associacions d’Empresaris, el Consell Comarcal del Maresme fins arribar a la 12a d’entitats i consistoris actuals.\nEl president del CCM, Miquel Àngel Martínez i Camarasa ha qualificat el projecte de “peça clau” per trobar solucions davant situacions problemàtiques.\nUn foc destrueix una casa a Blanes\nMarc Ferri, juny 20, 2020


La Generalitat enceta els actes de la Diada al Vendrell\nEl president de la Generalitat, Pere Aragonès, lliura la Medalla d’Or al fill d’Arcadi Oliveres (Foto: ACN)\n10/09/2021 - 09:57h\nEl president Pere Aragonès atorga la Medalla d’Or a Josefina Castellví i Arcadi Oliveres a la vila nadiua de Pau Casals, que centre l’11-S\nEl govern de la Generalitat, amb el seu president, Pere Aragonès, al capdavant, ha encetat aquest dijous al vespre els actes institucionals de la Diada Nacional de l’11 de Setembre del 2011 en un acte al Vendrell.\nEl motiu ha estat perquè el mestre Pau Casals és el personatge que vincula tots els actes commemoratius de l’Onze de Setembre d’enguany, atès que es compleixen els 50 anys del seu històric discurs a les Nacions Unides, en l’estrena de l’himne que Casals va compondre per l’organisme mundial.\nL’acte celebrat a la plaça Bach, a tocar de la casa-museu dedicada a Pau Casals al barri marítim de Sant Salvador, va consistir en l’atorgament de la Medalla d’Or de la Generalitat a l’oceanògrafa Josefina Castellví i a l’economista Arcadi Oliveres, aquest a títol pòstum.\nEs tracta de la màxima distinció que una persona pot rebre a Catalunya.\nEl Cor Zòngora del Vendrell va entonar el Cant de la Senyera (Foto: ACN)\n“Són referents per al conjunt de la societat. Deixen un llegat ètic, moral i sobretot humà. Ells han de ser els referents del país”, ha manifestat el president Aragonès sobre els guardonats.\nAragonès va remarcar, en referència a la personalitat de Pau Casals comparada amb la de Castellví i Oliveres, que “la voluntat de transformació, la perseverança en les conviccions i el compromís amb la humanitat són alguns dels valors que comparteixen”.\n“Han dedicat la vida a la voluntat de millora, de suma, de fer prosperar la societat i a la recerca del bé comú; amb perfils diferents per complementaris que els converteixen en una font d’inspiració per a totes i tots”, va afirmar el president de la Generalitat.\nEl llegat dels guardonats, per Aragonès, ha de permetre “avançar cap a un món més just, amb menys bel·ligerància i cap a un món més humà”, sempre “amb consensos i posant al centre a qui s’ha deixat als marges”. En aquest sentit va posar de relleu que “sense la plena emancipació de les dones no ens podem reconèixer com una societat justa i avançada”.\nAlhora, va demanar aprendre dels guardonats “per impulsar les revolucions verda, social i feminista”.\nRespecte la vessant d’activista d’Oliveres i agafant d’exemple el discurs de Pau Casals a l’ONU de fa 50 anys, Aragonès va afirmar que “Catalunya ha de poder superar la repressió i decidir lliurement quin ha de ser el seu futur com a poble”. Finalment, respecte les dues figures protagonistes de l’acte va demanar que la societat sigui digna hereva del seu llegat perquè aquest “és el millor homenatge que els podem oferir”.\nEn nom de Josefina Castellví, la Medalla d’Or de la Generalitat la va recollir la seva neboda, Maria Jesús Guinea Castellví. En una intervenció molt breu va apuntar que el reconeixement “és un gest que demostra que ningú l’ha oblidat”.\nEn representació d’Arcadi Oliveres, mort fa uns mesos, el seu fill Bernat Oliveres es va mostrar agraït pel reconeixement a la trajectòria de l’economista i activista. A més, va llegir unes paraules que el seu pare va escriure poc abans de morir, en les quals donava les gràcies per la vida que havia tingut.\n“Donar les gràcies per tota la gent que m’ha donat gràcies. Gràcies per la consciència lúcida amb la qual em puc acomiadar. Per les mirades d’agraïment, pel regal d’un dia més, per tots els homenatges”, havia deixat escrit Arcadi Oliveres.\nL’acte va començar amb el president de la Generalitat passant revista a la formació de guàrdia d’honor del cos de Mossos d’Esquadra, que va hissar la senyera amb la música del Cant de la Senyera interpretat pel Cor Zòngora del Vendrell.\nMarina Rossell i Xavier Lloses en la interpretació dels Segadors (Foto: ACN)\nL’homenatge va ser conduït per la periodista Núria Jar i es va tancar amb la interpretació dels Segadors a càrrec de Marina Rossell, acompanyada al piano per Xavier Lloses.\nCau un grup de criminals que actuava al Baix Penedès\nACN | 21/09/2021 - 13:19h


La Cellera escull els jocs infantils en els pressupostos participatius - Diari de Girona\nLa Cellera escull els jocs infantils en els pressupostos participatius\nroser albertí la cellera de ter 23.03.2018 | 01:14\nEl projecte d'instal·lació de jocs infantils ha estat el més votat en els pressupostos participatius de la Cellera de Ter, amb un total de 97 vots dels 187 que es van emetre. Segons va informar ahir l'Ajuntament, aquest projecte també inclou l'adequació de la zona amb bancs i plantes per fer ombra.\nEn total, el consistori va destinar 18.000 euros a aquest procés i els veïns podien escollir entre quatre propostes: la dels jocs infantils; la creació d'una platja fluvial, la instal·lació d'un dic flotant i uns lavabos públics (56 vots); la creació d'una zona de caiac al Pasteral 2 amb la instal·lació d'una escala d'accés al Ter (8 vots); i la il·luminació del tram de carril bici que va des de Can Tonatic, a la cruïlla amb el Doctor Codina i fins a Can Cors, a la cruïlla amb el carrer Major (26 vots). Aquesta votació estava oberta a tots els cellerencs i cellerenques majors de 14 anys.


Materials per a les parelles lingüístiques | CNL de Girona | Xarxa territorial | Consorci per a la Normalització Lingüística - CPNL\nInformació per a voluntaris i aprenents\nOrientacions per als voluntaris\nGuia de la primera trobada\nRequisits per al Voluntariat per la llengua virtual\nOrientacions per als aprenents\nMaterials per a les trobades\nCol·lecció que inclou nou llibrets en què es poden llegir textos d’escriptors, còmics, poemes i una secció amb vocabulari i expressions. Te'ls pots descarregar.\nRecurs per millorar l'aprenentatge i l'ús de la llengua a través de la lectura. Hi pots trobar nous temes de conversa per a les vostres trobades.\nMaterials virtuals per promoure la conversa. Cada fil us proposa activitats orientades a presentar vocabulari, fomentar la lectura, practicar estructures i, sobretot, a facilitar la conversa.\nUn bon recurs per aprendre vocabulari. Paraules acompanyades d’imatges per ajudar a ampliar vocabulari.\nRecull de converses sobre temes de la vida quotidiana que comencen per un nivell bàsic i van augmentant de dificultat.\nCol·lecció de deu tríptics que proposen un gran nombre de temes per parlar durant les trobades amb la parella lingüística. Hi trobaràs moltes idees.\nSi se't presenten dubtes lingüístics, gramaticals, d'ortografia o de com es tradueix una paraula al català, posem al teu abast un seguit de RECURSOS LINGÜÍSTICS que us poden ser molt útils, com ara diccionaris, traductors automàtics, gramàtiques, etc.\nTambé tens a disposició altres recursos amb aspectes més lúdics, com a ara un recull d’embarbussaments o un recull de dites i frases fetes.\nT'agrada llegir? Et proposem un web on trobaràs llibres de lectura fàcil, adaptats a les persones que esteu aprenent català. També pots utilitzar el servei e-Biblio, on trobaràs llibres, diaris i revistes en format digital.\nTambé disposeu del Contes per parlar: volum 1 i volum 2. Contes curts amb glossari, webs relacionats i bibliografia addicional.\nT'agrada la música? Doncs aquí el perfil del CNL de Girona amb diverses llistes de música en català.\nTambé pots seguir les llistes del Consorci per a la Normalització Lingüística aquí.\nSi t’agrada el cinema pots consultar les pel·lícules en català que hi ha a les biblioteques i també en format digital a e-Biblio.\nJocs, joguines i videojocs\nEn aquest enllaç trobaràs propostes de diversos jocs en català. Una bona manera de passar l'estona amb la parella lingüística... és jugar! Aquí trobaràs diverses propostes, com ara jeroglífics, jocs de paraules o endevinalles, entre d’altres. A més, pots consultar el catàleg de jocs disponibles en català.\nSi t’agraden els videojocs pots consultar tots els que trobaràs en català aquí.\nPassatemps i jocs en línia\nEn aquest apartat trobaràs els mots encreuats del diari Ara; el Paraulògic, un joc per formar paraules, i un munt de propostes de jocs en línia.\nSi us agrada cuinar podeu consultar el recull de receptes del món que van recollir parelles lingüístiques de Teià des de 2014 a 2016. Trobareu les receptes en català i en la llengua materna de l’aprenent.\nTambé teniu a disposició un recull de recursos relacionats amb la cuina. Hi trobareu vocabularis, diccionaris, vídeos, llibres, cançons i molt més.\nSi us agrada veure programes de televisió, reportatges, notícies o documentals, podeu consultar el material audiovisual de Televisió de Catalunya al servei de TV3 a la carta.\nEn aquest enllaç http://culturavirtual.ddgi.cat/ trobaràs un munt d’activitats culturals que ha aglutinat la Diputació de Girona per promoure la cultura.\nSi t’agrada veure contingut audiovisual, vídeos divertits, tutorials i material divers en català, et recomanem el web https://www.youtubers.cat/ i el Canal Malaia http://malaia.cat/.


UNA REFLEXIÓ SOBRE ELS TREBALLS LLATINOAMERICANS. VEU Revista cultural de la Universitat d'Alacant\nUNA REFLEXIÓ SOBRE ELS TREBALLS LLATINOAMERICANS\nLa sala Aifos de la Universitat d’Alacant acollirà des de l’1 fins al 22 de desembre l’exposició fotogràfica “Treballs llatinoamericans”, en què es retraten les diferents formes de guanyar-se la vida que tenen els pobles llatinoamericans.\nLa mostra ha sigut organitzada pel Centre d’Estudis Mario Benedetti de la UA amb l’objectiu de manifestar la dignitat amb què es duen a terme determinats treballs malgrat la seua duresa. En paraules dels organitzadors, “alguns d’aquests treballs resulten durs i ingrats, uns altres tenen una important càrrega residual i ja han desaparegut en latituds més desenvolupades, no falten fins i tot els de tipus informal o que comporten l’explotació o autoexplotació del treballador, però tots ells reflecteixen la dignitat dels qui els fan”.\nAquesta exposició, coordinada pel professor José Antonio Segrelles Serrano, presenta les fotografies del mateix Segrelles, de Gregorio Canales Martínez, director de la Seu Universitària d’Oriola, i d’Ana Melis Maynar, membres del Grup Interdisciplinari d’Estudis Crítics i d’Amèrica Llatina (GIECRIAL) de la Universitat d’Alacant.\nAquest grup d’investigació fa uns quants anys que estudia, tant de manera individual com col•lectiva, el món llatinoamericà des de diversos angles. Al mateix temps, han cooperat amb diversos centres i institucions d’aquesta regió per mitjà de publicacions conjuntes, projectes d’investigació compartits, cursos, seminaris i tallers, participacions en congressos i formació d’estudiants.\nLa sala Aifos està oberta de dilluns a divendres de 9.00 a 14.00 hores i de dilluns a dijous de 16.00 a 19.00 hores.\nFitxer adjunt: Folleto de la exposición


La Núria Rabassa retorna a Blanes i arriba al primer equip femení provinent del F.D. Cassanenc de Segona Catalana.\nFormada al club fins a cadet, en categoria júnior fitxa pel Bàsquet Lloret. Ja en categoria sènior marxa a estudiar a Barcelona i juga a diversos equips de Tercera i Segona Catalana, però fa dos anys torna a viure a Blanes i fitxa pel Cassanenc.\nLa Núria és un jugadora que pot jugar de 3-4 i que aportarà experiència i fortalesa a l’equip.


Del 02 de març al 16 d'abril de 2021\nL’exposició «Pompeu Fabra. Una llengua completa» presenta l’aportació de Fabra a la llengua catalana, el gran arrelament social de la seva figura i obra arreu de Catalunya i l’impuls a la llengua que va suposar el seu treball. És una mostra itinerant creada per la Direcció General de Política Lingüística i gestionada pels Serveis Territorials de Cultura i el Consorci per a la Normalització Lingüística, amb motiu de la celebració de l’Any Pompeu Fabra 2018. S’hi han sumat, en forma de col·laboració per al seu recorregut, les quatre diputacions catalanes.\nLa mostra consta de vuit blocs expositius que presenten de manera planera i amena les dimensions científiques i socials de l’obra de Fabra i els elements principals de la seva biografia. El disseny ha apostat per la claredat en la transmissió dels continguts i la facilitat i senzillesa de reproducció i muntatge per afavorir-ne la màxima mobilitat territorial en l’Any Fabra que commemora el Govern de la Generalitat de Catalunya.\nA més, conté un audiovisual basat en l’espectacle inaugural de l’Any Fabra que va tenir lloc al febrer a Badalona i que inclou les actuacions de Pere Arquillué llegint un fragment d’Homenots, de Josep Pla; Manel Barceló interpretant un text de J. V. Foix; Pablo Dergui recitant L’aperitiu de Sagarra; Oriol Genís emulant Gabriel Ferrater amb fragments d’una conferència; Marta Angelat recitant la IX de les Elegies de Bierville; Carme Sansa llegint El meu poble i jo, d’Espriu, i Rosa Cadafalch declamant poesies de Joan Brossa i Pere Quart, a més d’actuacions de Cesc Gelabert, amb un fragment del seu espectacle Escrit en l’aire, el petit monòleg de Jordi Oriol, Fabracedari, i actuacions a càrrec de Maria Hinojosa (veu) i Francisco Poyato (piano), que interpreten lieds de Toldrà i Mompou.\nAny Fabra: més de seixanta conferències i dos-cents actes programats\nLa Generalitat de Catalunya dedica l’any 2018 a commemorar el 150 aniversari del naixement de Pompeu Fabra i els 100 anys de la publicació de la Gramàtica catalana. Els departaments de Presidència i de Cultura, mitjançant la Direcció General de Política Lingüística, impulsen l’Any amb centenars d’actes arreu del territori en memòria i reconeixement d’aquest científic excepcional, que va codificar i modernitzar la llengua catalana, fent-la apta per als diversos estils i funcions.\nSi esteu interessants en acollir l'exposició, podeu posar-vos en contacte amb el Consorci per a la Normalització Lingüística a través d'aquest correu electrònic: mmas@cpnl.cat\nPer a més informació: http://llengua.gencat.cat/ca/anypompeufabra/inici/\n16 de juliol al 24 agost 2018\n27 de agost al 14 setembre 2018\nClaustre de la Facultat de Lletres de la UdG\n17 al 28 de setembre 2018\nEspai Santa Caterina, Edifici de la Generalitat a Girona\n01 al 12 d'octubre 2018\nBiblioteca Joan Vinyoli (Santa Coloma de Farners)\n15 al 25 d'octubre 2018\n31 d'octubre al 09 novembre 2018\nBiblioteca Mercè Rodoreda de Platja d'Aro\n12 al 19 de novembre 2018\nCan Monsà (Olot)\n21 de novembre al 04 desembre 2018\n06 de desembre 2018 al 08 gener 2019\n10 de desembre 2018 al 07 gener 2019\n04 al 15 de febrer 2019\n03 al 06 d'abril 2019\n15 al 30 d'abril 2019\n04 al 26 de maig 2019\n10 al 22 de juny 2019\nsala d'exposicions de CCOO Girona\n09 al 23 de setembre 2019


Una caravana travessa Salou en protesta contra el monopoli en el transport turístic – Stac\nUna caravana travessa Salou en protesta contra el monopoli en el transport turístic\n11 d'octubre de 2010 admin2 988 Views\nSALOU (TARRAGONA). EUROPA PRESS.- Més d’un centenar de persones vinculades al sector turístic de Salou (Tarragona) han participat en una caravana de protesta, integrada també per 15 taxis, set vehicles tot terreny i quatre autocars, pel que consideren “una situació insostenible d’intrusisme” per part de l’empresa Transportes Plana.\nPlana és la concessionària de la línia regular de transport públic, i segons altres empreses d’autobusos, tot terrenys, agències de viatges, operadors turístics, receptius i taxistes, “aprofiten aquest servei públic per a un negoci paral·lel d’excursions privades i serveis discrecionals, a preus fora de mercat per les subvencions de la Generalitat, que és enganyada”.\n“Tenim cinc parades, davant de les 58 de Plana; la situació de monopoli a Salou ha arribat massa lluny; portem anys denunciat aquesta situació, en concret des del 2008, però les multes que ens imposen per estacionament indegut des del 15 d’agost han vessat el got”, han manifestat.\nLa manifestació dels empresaris, que ja s’han constituït en plataforma i han contractat els serveis d’un advocat per iniciar accions legals, ha recorregut les principals artèries de la població fins a arribar a l’Ajuntament, on han llegit un manifest sense que cap representant municipal els hagi rebut.\nDurant la caravana s’han produït moments de tensió quan els manifestants han reconegut el gerent de Transportes Plana, Albert Vallcorba, a l’altura de la plaça d’Europa, i l’han increpat, per la qual cosa els Mossos li han recomanat abandonar el lloc per prudència.\nEn declaracions a Europa Press, la portaveu de la plataforma, Neus Martínez, ha explicat que després la Policia Local ha convidat a entrar a l’Ajuntament un conductor de l’empresa, de nacionalitat russa, perquè mostrava una pancarta que increpava els que protestaven. “Ens ha amenaçat amb un missatge escrit en rus”, ha assegurat Martínez.\nL’Ajuntament busca reactivar el diàleg amb el sector i els ha demanat una anàlisi de les parades que necessitarien per operar, per traslladar-la a la Generalitat, que té les competències. “El problema és que no hi ha espai en els punts més turístics; és un escàndol que hagin consentit aquesta empresa anar massa lluny”, ha afegit Martínez.\n← Mitssatge de condol per la mort de Simón Rosado, dirigent històric de CC.OO.\nEl resultado hasta la fecha de la Línea ICO Directo no cubre la expectativa creada →\nAutónomos andaluces del taxi se suman al paro nacional por "incumplimientos" del Gobierno con el sector\n28 de setembre de 2013 admin2 Comentaris tancats a Autónomos andaluces del taxi se suman al paro nacional por "incumplimientos" del Gobierno con el sector\nLa jornada de protesta del 11J, desde los medios de prensa\n12 de juny de 2014 STAC Comentaris tancats a La jornada de protesta del 11J, desde los medios de prensa\nEl STAC presenta recurso contra las medidas cautelares del TSJC que suspendieron el Reglamento que regulaba a las VTC en el AMB\n6 de setembre de 2018 admin2 Comentaris tancats a El STAC presenta recurso contra las medidas cautelares del TSJC que suspendieron el Reglamento que regulaba a las VTC en el AMB


Duel (pel·lícula) - Viquipèdia, l'enciclopèdia lliure\n74 o 90 minuts\nCalifòrnia i Polsa Rosa Movie Ranch\nDuel és un telefilm estatunidenc, dirigit per Steven Spielberg, difós per primera vegada sobre la pantalla petita el 1971, i explotat ulteriorment en sales.\nDuel és una pel·lícula de suspens que posa en escena un representant de comerç, interpretat per Dennis Weaver, la vida del qual és amenaçada per un vehicle pesant. Tota la pel·lícula consisteix en una llarga persecució per les carreteres del desert de Califòrnia. La part de terror de la pel·lícula és pel fet que no es veu mai la cara del xofer del camió (no se li veuen més que els peus quan baixa del camió, i a vegades el braç), i no se sap res de les seves motivacions.\nEl camió, un Peterbilt 281 (model 1955-1960) va ser seleccionat i va ser maquillat pel director pel seu revestiment i el seu capot horrible. Nombroses plaques de matrícules són enganxades al davant com a trofeus. El cotxe és un Plymouth model Valiant, la mecànica del qual falla.\nDuel forma part de la llarga sèrie de les pel·lícules de cap de setmana (movie of the week-end) de la cadena americana ABC. És doncs una pel·lícula destinada originàriament a la televisió però que, de resultes del seu èxit, va ser ràpidament difosa a les sales de cinema als Estats Units i a Europa.\nEn alguns moments, el conductor del Peterbilt de 40 tones és vist; però només les cames amb les botes camperes a l'estació; o també l'avantbraç que indica a Mann que li passi davant, i la fi es veu el tauler de control i el seu braç que acciona el fre de socors per a donar una impressió de vista subjectiva.\nEl títol anuncia des del començament l'analogia amb el gènere del western, i més particularment de l'spaghetti western: el combat es desenvolupa en grans espais que evoquen les extensions desèrtiques d'El bo, el lleig i el dolent (Sergio Leone 1966), però l'interès de Spielberg era de tenir un indret o decoració que fes destacar el vermell (la presa) del Plymouth i el camió com el caçador.\nLa pel·lícula havia de ser rodada en deu dies però en vista de la qualitat de producció de Steven Spielberg es va allargar a tretze dies, i amb un pressupost de 375.000 dòlars. Per a les escenes en moviment, les càmeres es van fixar sobre un cotxe manllevat de la pel·lícula Bullitt, estrenada tres anys abans.\nLa pel·lícula va ser coronada pel Gran Premi de la primera edició del Festival internacional de cinema fantàstic d'Avoriaz 1973, i el seu èxit va permetre a Spielberg passar del món de la televisió al del cinema.\nCarey Loftin: el camioner\nGene Dynarski: l'home del cafè\nTim Herbert: Empleat de l'estació de servei\nCharles Seel: Vell home\nAlexander Lockwood: Vell home en cotxe\nAmy Douglass: Vella dona en cotxe\nShirley O'Hara: Cambrera\nLucille Benson: Dona a Snakerama\nDale Van Sickle: Conductor\nEddie Firestone: l'amo del cafè\nPrimera pel·lícula de Steven Spielberg, amb 25 anys. Aquesta pel·lícula era destinada a la televisió, però després de l'èxit de la seva difusió a l'ABC, el novembre de 1971, sortirà a sales.\nEl rodatge va tenir lloc al nord-est de Los Angeles en una regió situada entre Santa Clarita i Palmdale. Les carreteres vistes a la pel·lícula són la Highway 5, la Route 14, la Sierra Highway, l'Indian Canyon Road i la Soledad Canyon Road. El garatge d'on David Mann telefona a la seva dona és situat a Acton, Califòrnia. El lloc de l'accident del camió és Soledad Canyon.\nEl Chuck's Cafe existeix encara. L'edifici s'ha convertit en un restaurant francès anomenat El Roure i és situat a alguns quilòmetres d'Acton.\nEl rodatge, començat el 13 de setembre de 1971, ha durat 13 dies. El treball del muntatge ha acabat a començaments d'octubre.\nSteven Spielberg s'havia fixat en l'excel·lent interpretació de Dennis Weaver a Touch of Evil d'Orson Welles, on feia de guardià del motel. És el que va fer que Spielberg li donés el paper de David Mann.\nCarey Loftin, que fa de conductor del camió (que no es veu mai), era en aquell temps un acròbata ben conegut a Hollywood. Va ser triat per ser un excel·lent conductor. Contractat sobretot per fer persecucions, ha treballat en pel·lícules com Bullitt, Diamants per a l'eternitat i French Connection. Nascut el 1914, es va jubilar el 1990 i va morir el 1997.\nGran Premi al Festival d'Avoriaz 1973\n↑ (font: Dvd VF/VOST Beez)\nAnàlisi pel teòric del cinema Jean-françois Tarnowski, a la revista Starfix (francès)\nObtingut de «https://ca.wikipedia.org/w/index.php?title=Duel_(pel·lícula)&oldid=26576035»\nLa pàgina va ser modificada per darrera vegada el 8 març 2021 a les 20:48.


TZXDuino: una placa Arduino en un casset per a programari ZX Spectrum | Maquinari lliure\nhi ha molts usuaris amants de la informàtica retro. Autèntics col·leccionistes que aconsegueixen comprar o restaurar vells equips mítics. Apassionats dels xips Z80 de Zilog, dels Apple Classic, o d'aquells altres equips mítics que hi va haver en el passat, com el ZX Spectrum, o l'Amstrad, Atari, Commodore, i un llarg etc. Doncs bé, tots ells haurien de conèixer el projecte TZXDuino de què parlarem en aquest article.\nEn altres entrades hem mostrat articles per recuperar videojocs retro i executar-los en els emuladors. En aquesta ocasió parlarem de què és això de TZXDuino, Què té a veure amb el Spectrum i amb Arduino, etc.\n2 Què és TZXDuino?\n2.1 Per crear el teu propi TZXDuino necessitaràs\nLa firma britànica Investigació de Sinclair va crear un dels ordinadors més mítics i que és tota una meravella per als amants del retro. Es tracta del ZX Spectrum que sortiria a l'mercat el 23 d'abril de de 1982.\nUn ordinador de 8 bits basat en els famosos microprocessadors Zilog Z80A. A més, es transformaria en un dels microordinadors domèstics més populaers d'Europa en aquesta època.\nUn equip optimitzat i bastant compacte per a l'època que faria les delícies dels aficionats a la informàtica i als videojocs d'aquesta dècada, i que segueix sent tota una peça de museu en l'actualitat. De fet, els que no tenen la sort de poder tenir el maquinari original, s'acontenten amb clons o amb emuladors per seguir revivint el seu programari.\nDe el ZX Spectrum hauria diverses versions, a més d'alguns clons i derivats que han sorgit donat l'èxit d'aquest producte per al qual va arribar a haver-hi diversos sistemes operatius compatibles.\nQuant al maquinari original, Les característiques van ser bastant considerables per l'època:\nCPU: Zilog Z80A a 3.5 MHz i de 8 bits per a la seva bus de dades i 16 bits per al bus d'adreces, podent gestionar més memòria.\nmemòria: Podies triar entre dues configuracions de RAM diferents. Una versió més barata de 16 kB i una altra més cara de 48 kB. Això se li havia d'unir als 16 kB de ROM que incloïa de base. Aquesta ROM incloïa intèrpret de BASIC.\nteclat: De cautxú integrat en l'ordenat en algunes versions.\nemmagatzematge: Sistema magnètic de cinta de casset iguals a les que es fan servir en un sistema d'àudio comú. Es podia accedir a les dades a una velocitat de 1500 bit / s de mitjana. Per tant, un videojoc d'uns 48 kB trigava uns 4 min a carregar. Encara que alguns jocs usaven manera turbo per augmentar la velocitat. A més, un any més tard de l'llançament de l'Spectrum, Sinclair va posar a la venda ZX Interface I, que podia connectar fins a 8 unitats de cinta ràpides trucades microdrive amb velocitats de 120.000 bit / s.\nGràfics: El seu sistema gràfic podia manejar una matriu de fins a 256 × 192 px. Tot i que la resolució en color era només de 32 × 24, amb grups de 8 × 8 píxels i informació de color o atributs com el color de fons, color de tinta, brillantor i flash.\nPer descomptat, es van desenvolupar diversos perifèrics per afegir a aquest ordinador. No només el ZX Microdrive, sinó també altres interfícies de disc com Beta Disk, deixeble, OPUS Discovery, llapis òptics, ratolins (Kempston Mouse, Star Mouse, AMX Mouse, ...), impressores, comandaments de videojocs com els joysticks, etc.\nEl 1986, Sinclair Research vendria la seva marca i productes a Amstrad, otroa de les històriques. Però, per si no ho sabies, Sinclair Research Ltd segueix existint com a empresa en l'actualitat ...\nI tot això pel somni d'un visionari anomenat Sir Clive Sinclair, Un inventor, enginyer i empresari londinenc que va tenir aquesta meravellosa idea de vendre microordinadors per a la llar. I el millor és que pots seguir gaudint d'ells amb projectes com el TZXDuino que et mostro a continuació ...\nQuè és TZXDuino?\nÉs cert que tens a la teva disposició els emuladors, així com comprar o restaurar tu mateix equips Spectrum originals que trobis al mercat de segona mà. D'aquesta manera, tindràs un maquinari per poder executar el programari i videojocs retro com es feia abans. Però no tots poden adquirir un, i aquí és on TZXDuino cobra la seva rellevància.\nDoncs bé, imagina una carcassa similar a una cinta de casset, amb una placa de desenvolupament en el seu interior i capaç d'executar programari original de ZX Spectrum que tinguis emmagatzemat en una targeta microSD. Això és bàsicament el que tindries com TZXDuino. No és tenir un maquinari original, però això que res si no us agraden els emuladors ...\nEls responsables d'aquest projecte són Andrew Beer i Dunan Edwards, Els quals amb matí i imaginació han aconseguit ficar tot dins d'una cinta de casset. Així podràs tenir a les mans un petit dispositiu per ressuscitar tots aquests programes mítics dels 80-90 per Spectrum.\nSi et preguntes sobre els detalls tècnics de com va ser creat, la veritat és que s'han basat en Arduino. D'aquí el seu nom. I si vols un i tens ànima de maker, pots crear-te el teu propi casset DIY. En aquest enllaç trobaràs un PDF que conté totes les instruccions per al muntatge dels components electrònics. I la veritat és que no és un procediment extremadament complex i llarg ...\nL'únic complex que té és que necessita una mica de traça per integrar-ho tot a dins i que tinguis bones habilitats amb la soldadura amb estany.\nSigui com sigui, segur que aprens molt durant el procés de construcció i la diversió un cop muntada estarà garantida ...\nPer crear el teu propi TZXDuino necessitaràs\nPots comprar tots els components de forma senzilla en botigues especialitzades o en Amazon, com:\nMòdul lector de targetes microSD\nTauler amplificador PAM8403 2X3W\nRuta completa cap a l'article: Maquinari lliure » Arduino » TZXDuino: una placa Arduino en un casset per a programari ZX Spectrum\nMotor elèctric: tot el que cal saber


cloudfront Archives - Bitacolitis Aguda\nArxiu d'etiquetes: cloudfront\nCom usar Piwik amb Amazon CloudFront com a CDN\nAquesta entrada l’escric ja que m’he trobat en que hi ha poca informació de com usar l’Amazon CloudFront com a CDN de tipus Origin Pull (mirall).\nUna instal·lació de Piwik en un servidor accessible des d’internet (important, està clar).\nUn compte de Amazon Web Services, validada.\nUn cop tenim tot el que necessitem, ens donem d’alta al servei de CloudFront i pas a pas fem el següent:\nDescàrrega de responsabilitats: Aquesta és la configuració que a mi m’ha anat be. No significa que pel teu cas sigui aquesta que hagis de seguir! No me faig responsable de cap mal funcionament!\nAnem a la AWS Management Console i seleccionem el servei CloudFront.\nClick al botó “Create distribution“\nPassa 1: Seleccionem el mètode d’entrega (Delivery Method). Per el nostre cas usarem el mètode Download.\nPassa 2: Creació de la distribució (Create distribution).\nOrigin settings -> Origin Domain Name: Aquí posem la url de la instal·lació de Piwik del nostre servidor. (per Ex. piwik.domini.com) Origin ID -> s’auto completarà a partir de l’anterior camp. Després és editable. És un camp purament administratiu.\nDefault Cache Behavior Settings: Viewer Protocol Policy ->HTTP and HTTPS, Object Caching -> Use Origin Cache Headers, Forward Cookies -> All, Forward Query Strings -> Yes\nDistribution Settings: Price Class -> Use All Edge Locations, Alternate Domain Names (CNAMEs) -> Aquí podem posar els diferents CNAMEs que creem a la nostra zona de DNS apuntant a la URL que, un cop finalitzada la configuració, ens proporcionaran, Podem crear-ne fins a un màxim de 10 (per exemple cdn1.piwik.domini.com), Default Root Object ->(buid), Logging -> Off, Comment -> (buid), Distribution State -> Enabled\nJust a la dreta de cada un dels camps hi ha una icona d’informació, que si la pitjam, ens mostrarà per a que serveix cada camp i podrem triar el valor més adequat.\nUn cop editats tots els camps, pitjem el botó “Create distribution” i ja ho tendrem. Seguidament ens mostrarà la consola de CloudFront amb les diferents distribucions que tinguem configurades. Cal dir que tarda uns minuts en estar actiu, ja que s’ha de desplegar per tota la xarxa de servidors de AWS.\nVeurem que ens faciliten un nom de domini, un tant mal de recordar, del tipus [numeros-i-lletres].cloudfront.net, per això ens donen la oportunitat de crear àlies (CNAMEs), com l’exemple que hem posat cdn1.piwik.domini.com.\nCom crear els CNAMEs?\nFàcil, s’ha d’accedir al panell de control de la zona de DNS, pot ser no tenguis a questa opció. Si no la tens, t’has de posar en contacte amb l’administrador del teu servei i demanar-li que els crei a la zona que li indiquis.\nTenim el domini piwik.domini.com aquest és el domini de la instal·lació del piwik i el domini que ens han proporcionat per usar el CloudFront [numeros-i-lletres].cloudfront.net\nA la zona de DNS creem noves entrades de tipus CNAME, per exemple\ncdn1.piwik CNAME [numeros-i-lletres].cloudfront.net.\ncdn2.piwik CNAME [numeros-i-lletres].cloudfront.net.\ncdn3.piwik CNAME [numeros-i-lletres].cloudfront.net.\nPodem crear tantes CNAME com volguem, però el CloudFront només n’accepta un màxim de 10.\nNoteu el punt final després de cloudfront.net, es important posar-lo, si no la url vos quedaria [numeros-i-lletres].cloudfront.net.domini.com. per tant no funcionaria correctament.\nUn cop finalitzada la configuració de la zona, s’ha de deixar propagar els DNS i posar els CNAME a la configuració del CloudFront. Important aquesta passa, ja que si no les tenim afegides a la configuració del CloudFront, no funcionarà l’invent.\nCom hem vist, jo també :D, és molt fàcil de configurar.\nAquesta entrada s'ha publicat en Piwik i s'ha etiquetat amb amazon, aws, cdn, cloudfront el 19 octubre 2012 per benetj.


Colau fa un reglament per controlar la circulació d’Uber i Cabify a l'àrea metropolitana de Barcelona\nColau fa un reglament per controlar la circulació d’Uber i Cabify a l’àrea metropolitana de Barcelona\nLa norma pot estar a punt a finals de febrer i impedirà per motius mediambientals i de congestió que els vehicles VTC circulin per l'AMB encara que tinguin llicència\nAda Colau amb la regidora Mercedes Vidal en la reunió amb els taxistes foto: Tomeu Ferrer\nL’Àrea Metropolitana de Barcelona, (AMB), que comprèn 36 municipis catalans, elaborarà un reglament per controlar en aquesta zona els anomenats vehicles de turisme amb conductor (VTC), segons ha informat Ada Colau, alcaldessa de Barcelona i presidenta de l’AMB després de reunir-se amb una delegació de les organitzacions del taxi de Barcelona.\nColau ha signat aquest dilluns l’ordre que inicia el procés de confecció del reglament. La previsió és que la normativa estigui llesta al gener. I al febrer podria entrar en vigor. La idea és aconseguir un control efectiu sobre la circulació de vehicles tipus VTC, bàsicament de grans multinacionals com Ubert y Cabify, tot i que l’AMB no té entre les seves competències el atorgar permisos, cosa que correspon a la Generalitat com a delegació de Foment.\nEls taxistes se senten perjudicats per aquesta competència i estan, a tot Espanya, en peu de guerra. L’existència d’VTC era un fet conegut de fa temps en el sector. Inicialment, els vehicles es van pensar per a esdeveniments especials com casaments, però l’aparició de multinacionals els han convertit en competència directa dels taxis. Organitzacions de taxistes han convocat contra aquestes situacions aturades i manifestacions de protesta contra la competència que consideren il·legal. Les mobilitzacions han paralitzat grans ciutats a Catalunya i a Espanya.\nEntre l’aparició dels permisos que permetien l’existència dels VTC i la normativa de Foment que limita la proporció de permisos, que data de 2013, que limita els permisos a 1 per cada 30 taxis, es van produir milers de peticions d’inscripció, algunes de les quals estant sent acceptades judicialment.\n“A Catalunya es considera que les peticions superen les 3.000” explicava Colau. Moltes d’aquestes peticions, temen a l’ajuntament, que acabin sent aprovades, cosa que desequilibraria la situació del taxi, especialment a l’àrea metropolitana de Barcelona. “Creiem que hi ha unes 800 llicències de VTC ja autoritzades, cosa que d’entrada superaria el percentatge de 30 a 1 que ha marcat la normativa de Foment”, explicava Colau.\n“Després de mesos d’estudi hem localitzat la possibilitat de que, usant les competències que tenim, regular la circulació de vehicles VTC a l’àrea”, ha dit Colau, que ha remarcat que l’AMB operarà sempre en funció de les seves prerrogatives. Sense entrar en detalls, ha vinculat el permís que hauria de concedir l’AMB a aspectes com el medi ambient o la congestió del trànsit.\nL’elaboració de la normativa s’obrirà a tots els grups polítics amb presència a l’AMB amb l’esperança que finalment sigui aprovada per unanimitat, va dir l’alcaldessa. També es debatrà amb les organitzacions de taxistes. Contra la normativa es podrien presentar recursos per part dels organismes com la comissió de la competència, o d’altres, però Colau s’ha mostrat convençuda que existeix l’escletxa legal que permetrà finalment aplicar el control: “nosaltres no qüestionem qui té la competència per atorgar o aprovar les llicències. Simplement s’evitaria que tot i així aquests vehicles poguessin circular per l’àrea metropolitana barcelonina “, ha puntualitzat.\nLes organitzacions de taxistes amb què Colau i la regidora de mobilitat, Mercedes Vidal, s’han reunit, s’han mostrat satisfetes davant la iniciativa de la presidenta de l’AMB. Luís López, de Taxi Companys, s’ha mostrat d’acord amb la proposta de municipal i ha instat els ajuntaments a “vetllar pel servei que es dóna en el transport públic”, perquè “el problema és ja de tot l’Estat”.\nAlberto Álvarez, d’Élite Taxis, ha considerat l’anunci “com un pas endavant en la lluita contra el neoliberalisme que signifiquen empreses com les dues multinacionals que tots coneixem”. Álvarez ha vinculat al sector del taxi amb la lluita per “preservar els serveis públics que el govern de Madrid vol carregar-se”.\nFinalment, Luís Bellver, de STAC, ha avançat que “la idea és que els VTC tornin al nínxol de mercat del qual no haurien hagut de de sortir”.


Productes / Poliwin Cloud | Software de Gestió Esportiva Online\nPel control d’entrades i sortides, el torniquet és un sistema constituït per un pedestal o moble que suporta uns braços en forma de trípode i efectua el control de pas mitjançant la rotació dels braços. Aquests son empesos per l’usuari i cada volta de 120 graus permet el pas d’una persona, quedant sempre un dels braços en posició de tancament.\nAquest sistema està especialment indicat per instal·lacions en interiors o exteriors amb protecció en zones vigilades. També existeix la disponibilitat del mecanisme motoritzat amb gir automàtic.\nA mes, disposem de models que poden portar incorporat un sistema d’alarma per la detecció del pas fraudulent. Existeixen diversos tipus de models amb idèntic funcionament, per exemple, amb doble passadís, canviant només l’aspecte exterior i les seves dimensions.\nEl control pot ser en un o en ambdós sentits de pas, y es pot executar a través de qualsevol tipus de lector de targetes, biomètrics o de empremta digital. Els lectors es situen dins del mateix moble segons el model, així com els pictogrames, comptadors, etc.\nLes portes son equips amb un sistema de panells abatibles, batents i corredissos ocultables. De la seva estructura surten dos panell que barren el pas. En el moment en el que la porta rep l’ordre d’apertura, els panells basculen cap a l’interior de l’estructura, de forma que permeten l’accés al client.\nEn els models motoritzats, el control pot ser tant en un o en ambdós sentits del pas, i poden ser comandats per qualsevol tipus de lector de targetes. Els lectors es situen a l’estructura segons el model, així com els pictogrames, els comptadors, etc.\nContenen també sistemes de foto cèl·lules de control, seguretat i alarma. Estan especialment indicats per instal·lacions en interiors amb vigilància mínima o exteriors amb protecció de les inclemències meteorològiques.\nDisposem de models amb funcionament manual i de bloqueig de tipus mecànic, magnètic o elèctric. També comptem amb portes de amplada de passadís especial, pensats per el pas de persones amb mobilitat reduïda o en cadira de rodes.\nEl sistema de portes giratòries està constituir per una estructura evolvent circular on hi trobem un braç giratori de 3 o 4 aspes, que son desplaçades pel propi usuari al passar amb un gir de 120 o 90 graus. Aquestes portes disposen d’uns sistema d’amortiment i posicionament que deixa sempre l’espai preparat per un nou pas.\nDisposem de diversos models amb idèntic funcionament però amb diferent estructura, doble passadís, de gran o baixa alçada, canviant nomes l’aspecte exterior i les seves dimensions.\nEl control pot ser en un o en ambdós sentits de la marxa, i poden ser comandats per qualsevol tipus de lectors de targetes, biomètrics o d’empremta digital. Els lectors es situen en l’estructura segons el model, així com els pictogrames, comptadors, etc.\nAquets sistema està especialment indicat per instal·lacions en exteriors sense vigilància i per controls d’entrada i sortida perimetrals.\nSeguretat i economia conflueixen en aquest sistema d’identificació. Oferim un accés ràpid, segur i sense necessitat de carnets. Aquest mètode no emmagatzema la imatge de l’empremta dactilar, sinó que extreu punts concrets de l’empremta, convertint la informació en un model únic, equivalent a una contrasenya de 60 dígits. Poliwin permet el registre de fins 5 empremtes per un mateix soci.\nAccés a sales\nGràcies al sistema d’identificació per empremta, també es pot realitzar un control d’accés a sales. D’aquesta manera podràs comprovar l’aforament i l’assistència a les diferents sessions, així com gestionar l’accés a les sales i estàncies del teu centre esportiu.\nInstal·lant Totems en l’entrada del teu centre esportiu, els nous socis podran realitzar la seva inscripció al gimnàs de forma automàtica, sense necessitat de passar per recepció.\nEls teus socis podran gestionar les seves reserves des dels dispositius instal·lats dins del gimnàs. Els Totems ofereixen infinitat d’opcions amb les que l’usuari podrà satisfer les seves necessitats.\nProximiTaT sENSE contactE\nUn sistema ràpid, econòmic i segur que ofereix una gran comoditat a l’usuari. Sense necessitat de contacte, el client podrà accedir al centre esportiu nomes apropant la targeta, polsera o clauer al lector. Poliwin permet configurar el lector amb diferents nivells de potencia per detectar a l’usuari a més o menys distancia.\nAquest és el sistema més utilitzat en el TPV com targeta moneder. També pot fer-se servir com sistema d’identificació dins el control d’accessos per socis de Poliwin.\nLes targetes amb banda magnètica son el model més econòmic dins d’aquest sistema. A més, poden combinar la funció de targeta de proximitat sense contacte i de targeta moneder. Poliwin també et permet utilitzar les targetes de banda magnètica d’un sol ús, exclusives per entrades puntuals.


Torra: "Ningú entendria que hi hagués eleccions o que posés una data" - Diari de Girona\nTorra: "Ningú entendria que hi hagués eleccions o que posés una data"\nEl 24 d'abril s'aproran els Pressupostos al Parlament, data en la qual el president va dir que posaria data als comicis\nefe 16.04.2020 | 20:16\nQuim Torra en una videoconferència | ACN\nQuim Torra en una videoconferència\nEl president de la Generalitat, Quim Torra, ha assegurat aquest dijous que "ni s'ha plantejat" la qüestió dels comicis catalans i que "ningú entendria ara que hi hagués eleccions o que es posés una data".\nTorra va anunciar el 29 de gener, abans que esclatés la crisi del coronavirus, que posaria data a les eleccions catalanes després d'aprovar els Pressupostos de la Generalitat, que finalment es votaran el proper 24 d'abril al Parlament.\nPerò la situació de Catalunya ha canviat i, en aquest context, Torra ha assegurat aquest dijous, en una roda de premsa telemàtica només amb mitjans internacionals, que "ni s'ha plantejat" el calendari electoral.\n"Ningú entendria ara que hi hagués eleccions o que es posés una data," perquè cal "focalitzar tots els esforços en aquesta gravísisma situació" de la Covid-19, ha dit.\nSi bé presideix "un govern independentista", ha afirmat que l'única "prioritat és protegir tots els ciutadans, votin el que votin", i "salvar vides".\n"Em decebria que qualsevol partit polític tingués la temptació d'aprofitar aquesta crisi per a usos partidistes", ha afegit.\nTorra ha estat preguntat així mateix per si creu que una Catalunya independent hauria respost millor a la pandèmia.\n"Els estats petits i els més descentralitzats són els que han donat les millors respostes i nosaltres hem tingut un procés de recentralització i no som un Estat", ha respost.\nEl president català ha defensat també que els sobiranistes presos, que segons la seva opinio "no haurien de ser a la presó", surtin de les presons per anar a treballar.


Aznar tindrà raó: L'independentisme anant de cap a la trencadissa La República\nJoan Puig 06/04/2021\nAquest diumenge el president Torra deia en una entrevista que si ERC i Junts no tenien acord de govern volia dir que se seguien matant. I avui veient la reacció a la sortida de la mesa del diputat Cuevillas un té la sensació que, o són molt bons actors o els negociadors d’ERC i Junts estan més allunyats que mai.\nEl pròxim capítol serà si, en lloc de donar per bo, a la mesa del Parlament, el relleu de l’advocat per Aurora Madaula, per pressionar en les negociacions amb Junts, els republicans acaben avalant el candidat anunciat dels comuns. Una mostra de com de malament van les negociacions, la tenim tant en la insinuació que Junts podria optar per votar Pere Aragonès com a president, però quedant-se a l’oposició, com en la reacció dels sectors més ultres dels republicans que han corregut embogits a avalar la proposta. Un govern d’ERC sense Junts quedaria en mans de l’unionisme de comuns i socialistes i amb la CUP desubicada des que va decidir no trencar els ous.\nEn definitiva si la societat civil independentista, les entitats civils com Òmnium i l’ANC, no s’espavilen podem assistir estupefactes a inscriure en lletres d’or de la Generalitat monàrquica la frase èpica d’Aznar. L’independentisme hegemònic trencat pel mig en una guerra civil que no s’atura i que els líders independentistes no saben o no volen aturar.\nLa gent va votar govern independentista i, si no s’arriba a cap acord, cal exigir noves eleccions. Cal tornar a la gent la possibilitat de tornar a decidir abans que el govern caigui en mans de l’unionisme. Junts: si no voleu o no us agrada el pacte anem a noves eleccions. ERC: si no voleu o no us agrada el pacte, anem a noves eleccions. No cal tindre por a la democràcia de les urnes, perquè sense independència no tindrem Generalitat republicana, perquè seguim, lamentablement, dins de la monarquia espanyola i en conseqüència som en una Generalitat monàrquica.


Els sords, apòstols dels sords - Arquebisbat de Barcelona\nEls sords, apòstols dels sords\nEntrevista a Juan Tort, fidel col·laborador en diverses activitats de la Pastoral del Sord\nEn Juan Tort té 66 anys i és una persona sorda de naixement. És un fidel col·laborador en diverses activitats que es realitzen per a l’atenció pastoral de les persones sordes, que tenen com a centre la celebració eucarística amb Llengua de Signes de cada dissabte (18.30h) a la Parròquia de Santa Teresa de l’Infant Jesús de Barcelona (es pot veure a www.pastoraldelsord.org). En Juan, que ajuda a la formació dels voluntaris, aquest estiu ha participat a la XXVII Trobada Nacional de la Pastoral del Sord organitzada a Bilbao per la Conferència Episcopal Espanyola. Ahir es va celebrar a Granollers el Dia Internacional de les Persones Sordes.\nCom valora la Trobada Nacional de la Pastoral del Sord a Bilbao?\nVam ser uns 150, entre persones sordes i oients implicades en la Pastoral del Sord. És una ocasió per intercanviar experiències, tractar temes de formació cristiana, conviure i, gràcies als diferents testimonis, enfortir la fe.\nÉs fàcil viure la relació amb Déu des del silenci?\nGràcies a Déu he rebut i he viscut la fe des de petit, a la família i a l’escola. Per relacionar-me amb Déu no em cal sentir-lo amb les orelles, només cal que li obri el cor. En el silenci escolto Déu que em parla, que em comprèn, i no em sento mai sol.\nCom ajuda el seu entorn a conèixer l’Evangeli?\nAmb el meu testimoni, procurant donar bon exemple de cristià. Un dels reptes que tenim és la traducció de la Bíblia a la Llengua de Signes. Amb l’objectiu de donar a conèixer la Paraula de Déu al món del sord, cada setmana ens reunim un grup interconfessional de sords i oients, catòlics i evangèlics. Ja s’ha publicat bona part dels Evangelis i alguns passatges de l’Antic Testament a www.biblialselsc.org.\nEntrevista realitzada per Òscar Bardají i Martín per al Full Dominical del 24 de setembre


Preguntes / Opinions Fes la teva pregunta > Parlem amb... > Oriol Pujol, ... Oriol Pujol, En la mesura que funciones bé com a persona, seràs eficaç com a pareFa més de quaranta anys que viu a l'Índia, un país que li ha aportat el seu particular estil de vida i de pensar. Cada any, passa sis mesos a Espanya, on són freqüents les seves col·laboracions a escoles de negoci i empreses per impartir cursos sobre autoconeixement, una feina que ajuda a finançar la seva tasca a l'Índia. Per l'Oriol Pujol, l'autoconeixement és sobretot, acceptar i acceptar-se per a poder millorar.\nCom definiries el concepte de família?Per a mi la família és la llar, la família és la base de la civilització. Tothom neix en una família i aquest és l'inici de cada persona, amb un pare i una mare. La família és part essencial de l'educació.Per què és tan important el coneixement i el creixement personal i quina aplicació pot tenir en l'educació dels fills?En la mesura que funciones bé com a persona seràs eficaç com a educador. I per funcionar bé com a persona, cal un creixement personal, tenir autoestima, seguretat en un mateix, estimar-se, valorar-se... De manera que la formació personal és essencial per educar.En alguna ocasió has dit que les experiències viscudes quan tenim de 0 a 5 anys són decisives per la formació de la nostra personalitat. Quins consells donaries als pares que tenen fills d'aquestes edats?Diversos estudis han demostrat que les experiències viscudes dels 0 als 5 anys són les més importants. Ens marquen en el sentit que ens ajudaran a desenvolupar-nos en un sentit positiu o negatiu. Encara que és difícil de creure, els orígens de tots els sentiments, la por, la felicitat, l'angoixa, radiquen en els primers anys de vida. Són nafres de la infància que s'han de guarir. La dificultat més gran és com identificar-les.Quines diferències hi ha entre l'educació occidental i l'educació oriental?No sé si la situació a l'Índia és millor o pitjor que la nostra, la meva experiència sí que em fa pensar que la situació d'allà és com la d'Espanya de fa 3 o 4 segles en el sentit que els nois i les noies tenen molta dependència dels pares, per tant la rebel·lió de l'adolescència s'experimenta més tard. En canvi, aquí, des del primer moment s'intenta que els nens siguin més independents, això accelera el creixement i per tant la rebel·lió s'experimenta abans. Els valors culturals són molt diferents.En la nostra societat, l'arribada de l'adolescència es planteja com una etapa de conflictes en la qual ni els pares ni els educadors saben ben bé com actuar. Què haurien de fer, pares, educadors i la societat en general, perquè aquesta etapa fos viscuda amb normalitat?Durant l'adolescència els pares i els educadors no haurien de donar ordres, sinó fer-los preguntes que els fessin pensar. Si els dius el que han de fer, ells probablement faran tot el contrari.Un dels teus principis és: "Res per obligació, tot per il·lusió", com podem explicar això a la mare o al pare de família que, a més a més de tenir cura dels seus fills, han de pagar una hipoteca o un crèdit, els rebuts de l'aigua, la llum, el gas, etc.?Aquest és un principi que a mi m'ha canviat la vida. A vegades la gent hem pregunta si sóc budista, de religió no ho sóc però sí de pensament. No faig res per obligació. Una cosa que fas amb obligació doncs fer-la amb il·lusió. Per exemple, pagar la contribució pot ajudar a millorar el benestar social dels altres. Durant l'adolescència els pares i els educadors no haurien de donar ordres, sinó fer-los preguntes que els fessin pensar\nPer acabar, ens podries dir quins són els secrets per viure feliç, en família, avui en dia en una societat on sembla ser que els valors tradicionals estan en crisi?Els meus valors són integritat, honestedat, congruència i llibertat interna. Aquests també podrien ser els valors familiars, però alguns cops es barregen valors culturals. Els valors són principis que tiren endavant la meva conducta, però perquè sigui un valor ha de contestar afirmativament aquestes tres preguntes: tinc la possibilitat d'escollir entre dues alternatives, predico amb l'exemple i aquest principi m'ajuda a desenvolupar-me. La web d'Oriol Pujol és http://www.oriol-pujol.org\nImprimir CONTINGUT RELACIONAT PREGUNTES I RESPOSTES Com afavorir l'esperit crític? Per què es comporta millor a fora que a casa? Com educar essent fidels a la realitat? Una història per crèixer Podem ajudar els nostres fills a superar experiències adverses? PARLEM AMB... CONTES Matant zombis Política de Privacitat | Nota Legal | © 2011 FAMILIA FORUM